Αυγούστα Βιλελμίνη της Έσσης-Ντάρμστατ

Η Αυγούστα Βιλελμίνη (γερμ. Augusta Wilhelmine von Hessen-Darmstadt, 14 Απριλίου 1765 - 30 Μαρτίου 1796) από τον Οίκο της Έσσης ήταν κόρη του Πρίγκιπα της Έσσης-Ντάρμστατ και με τον γάμο της έγινε κόμισσα του Παλατινάτου-Τσβάιμπρυκεν.

Βιογραφία
Η Μαρία Αυγούστα Βιλελμίνη ήταν το ένατο παιδί και η τέταρτη κόρη του Γεωργίου Γουλιέλμου της Έσσης-Ντάρμστατ και της Μαρίας Λουίζας Αλβερτίνας, κόρης του Χριστιανού Καρόλου Ράινχαρτ του Λάινινγκεν-Ντάγκσμπουργκ-Φάλκενμπουργκ.

Παντρεύτηκε τον Μαξιμιλιανό Α΄ Ιωσήφ, τότε Κόμη του Παλατινάτου-Τσβάιμπρυκεν και απέκτησαν πέντε παιδιά, εκ των οποίων επιβίωσαν τα τέσσερα.

Απεβίωσε το 1796 και το 1797 ο σύζυγός της έκανε δεύτερο γάμο με την Καρολίνα της Βάδης και απέκτησε οκτώ παιδιά. Το 1799 έγινε εκλέκτορας της Βαυαρίας και το 1806 βασιλιάς της Βαυαρίας.

Οικογένεια
Παντρεύτηκε το 1785 τον Μαξιμιλιανό Α΄ Ιωσήφ, τότε Κόμη του Παλατινάτου-Τσβάιμπρυκεν, και είχε τέκνα:
 Λουδοβίκος Α΄ (1786 - 1868), Βασιλιάς της Βαυαρίας. Γιος του ήταν ο
 Όθων (1815 - 1867), Βασιλιάς της Ελλάδας.
 Αυγούστα (1788 - 1851), παντρεύτηκε τον Εζέν ντε Μπωαρναί, Δούκα του Λόιχτενμπεργκ.
 Αμαλία Μαρία Αυγούστα (1790 - 1794).
 Καρολίνα Αυγούστα (1792 - 1873), παντρεύτηκε πρώτα τον Γουλιέλμο Α΄ της Βυρτεμβέργης και έπειτα τον Φραγκίσκο Α΄ της Αυστρίας.
 Κάρολος Θεόδωρος (1795 - 1875), Πρίγκιπας της Βαυαρίας.

Πρόγονοι

 Παραπομπές 

Πηγές
 Winkler, Wilhelm. "Die Mutter König Ludwig I. von Bayern nach ungedruckten Briefen", Die Wächter (1924).

Κατηγορία:Οίκος της Έσσης
Κατηγορία:Κόμισσες